b'\n_START_ARTICLE_\nFran Zakraj\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nZakraj\xc5\xa1ek je na Dunaju in Gradcu \xc5\xa1tudiral slovanske jezike in klasi\xc4\x8dno filologijo in nato od leta 1860 do 1867 pou\xc4\x8deval na gimnaziji v Gorici, nato pa se je pre\xc5\xbeivljal kot zasebni u\xc4\x8ditelj in pisar.\n_START_SECTION_\nLiterarno delo\n_START_PARAGRAPH_\nKot pesnik je napisal dve pesni\xc5\xa1ki zbirki Lira in cvetje (1885) in Poezije (1891). Ukvarjal se je tudi z dramatiko. Napisal je tragedijo v verzih Marija Antonijeta katere rokopis ni ohranjen, znani so samo posamezni odlomki objavljeni v zbirki Lira in cvetje._NEWLINE_Prevajal je dela Danteja in odlomke iz Don Kihota \xc5\xa1panskega pisatelja M. de Cervantesa. Zbiral je ljudske pesmi. Za \xc5\xa1olske potrebe je v nem\xc5\xa1\xc4\x8dini napisal pregled slovenske knji\xc5\xbeevnosti od reformacije naprej. Zakraj\xc5\xa1ek je bil med prvimi, ki je pisal o slovenskih nare\xc4\x8djih in o tem leta 1866 izdal knjigo Slovensko podnare\xc4\x8dje na Primorskem.'